LV Eiropas Savienības Oficiālais Vēstnesis L 337/41

KOMISIJAS REGULA (EK) Nr. 1251/2008

(2008. gada 12. decembris),

ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu

(Dokuments attiecas uz EEZ)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1), un jo īpaši tās 17. panta 2. punktu, 22. pantu, 25. pantu un 61. panta 3. punktu,

tā kā:

(1) Direktīvā 2006/88/EK noteiktas dzīvnieku veselības prasības, kas piemērojamas akvakultūras dzīvnieku un to produktu laišanai tirgū, importam un tranzītam caur Kopienu. No 2008. gada 1. augusta ar Direktīvu 2006/88/EK atceļ un aizstāj Padomes Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (2).

(2) Saskaņā ar Direktīvu 2006/88/EK akvakultūras dzīvnieks ir jebkurš audzētavā vai gliemju audzēšanas zonā audzēts ūdensdzīvnieks, tostarp dekoratīvs ūdensdzīvnieks, jebkurā tā attīstības stadijā, tostarp olšūnas un sperma/gametas, ietverot jebkādu ūdensdzīvnieku, kas iegūts savvaļā un paredzēts audzētavai vai gliemju audzēšanas zonai. Ūdensdzīvnieki ir zivis, gliemji un vēžveidīgie.

(3) Komisijas 1999. gada 27. jūlija Lēmumā 1999/567/EK, ar ko nosaka Padomes Direktīvas 91/67/EEK 16. panta 1. punktā minētā sertifikāta paraugu (3), un Komisijas 2003. gada 23. maija Lēmumā 2003/390/EK, ar ko nosaka īpašus nosacījumus, ar kādiem laiž tirgū akvakultūras dzīvnieku sugas, kas tiek uzskatītas par neuzņēmīgām pret noteiktām slimībām, un to produktus (4), noteikti īpaši noteikumi akvakultūras dzīvnieku laišanai tirgū, ietverot sertifikācijas prasības. Komisijas 2003. gada 14. novembra Lēmumā 2003/804/EK, ar ko nosaka dzīvnieku veselības nosacījumus un sertifikācijas prasības attiecībā uz mīkstmiešu, to olšūnu un gametu ievešanu tālākai audzēšanai, nobarošanai un izklāšanai jaunā vietā vai lietošanai cilvēku uzturā (5), Komisijas 2003. gada 21. novembra Lēmumā 2003/858/EK, ar ko nosaka dzīvnieku veselības nosacījumus un sertifikācijas prasības audzēšanai paredzētu dzīvu zivju, to ikru un gametu, kā arī cilvēku uzturam paredzētu akvakultūras zivju un to produktu ievedumiem (6), un Komisijas 2006. gada 20. septembra Lēmumā 2006/656/EK, ar ko nosaka dzīvnieku veselības nosacījumus un sertifikācijas prasības dekoratīvo zivju importam (7), noteikti nosacījumi akvakultūras dzīvnieku importam Kopienā. Ar minētajiem lēmumiem tiek īstenota Direktīva 91/67/EEK.

(4) Direktīvā 2006/88/EK noteikts, ka, ievedot dzīvniekus dalībvalstī, zonā vai iecirknī, kas pasludināti par slimības neskartiem saskaņā ar minēto direktīvu vai uz ko attiecas uzraudzības vai izskaušanas programma, akvakultūras dzīvnieku laišana tirgū ir atkarīga no dzīvnieku veselības sertificēšanas. Līdz ar to ir atbilstīgi šajā regulā noteikt sertifikācijas prasības un vienota parauga dzīvnieku veselības sertifikātus, aizstājot tās sertifikācijas prasības, kas noteiktas Direktīvā 91/67/EEK un minētās direktīvas īstenošanas lēmumos.

(5) Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (8), pārtikas apritē iesaistītajiem tirgus dalībniekiem noteikti īpaši noteikumi attiecībā uz dzīvnieku izcelsmes pārtikas produktu higiēnu, tostarp iepakojuma un marķēšanas prasības. Šajā regulā paredzētās dzīvnieku veselības sertifikācijas prasības tādu akvakultūras dzīvnieku un to produktu laišanai tirgū un importam, kas pirms lietošanas pārtikā paredzēti turpmākai apstrādei, ievērojot dažus nosacījumus, nav attiecināmas uz dzīvniekiem un to produktiem, kas iepakoti un marķēti saskaņā ar Regulu (EK) Nr. 853/2004.

(6) Direktīvā 2006/88/EK izvirzīta prasība dalībvalstīm nodrošināt, ka dekoratīvo ūdensdzīvnieku laišana tirgū neapdraud ūdensdzīvnieku veselības stāvokli attiecībā uz minētās direktīvas IV pielikuma II daļā norādītajām neeksotiskajām slimībām.

(7) Dekoratīvie ūdensdzīvnieki, ko laiž Kopienas tirgū un kas paredzēti tādām iekārtām, kuras nav tiešā saskarē ar dabiskajiem ūdeņiem, proti, slēgtām dekoratīvo dzīvnieku iekārtām, nerada minētos riskus citām Kopienas akvakultūras nozarēm un savvaļas dzīvnieku resursiem. Tāpēc šajā regulā dzīvnieku veselības sertificēšana nav jāparedz minētajiem dzīvniekiem.

(8) Lai par slēgtām dekoratīvo dzīvnieku iekārtām paredzētu dekoratīvo ūdensdzīvnieku pārvietošanu valsts teritorijā sniegtu informāciju tām dalībvalstīm, kuru visa teritorija vai noteiktas to zonas vai iecirkņi ir pasludināti par vienas vai vairāku tādu neeksotisko slimību neskartiem, pret kurām dekoratīvie ūdensdzīvnieki ir uzņēmīgi, par šādu pārvietošanu jāziņo, izmantojot Traces sistēmu, kas paredzēta Padomes 1990. gada 26. jūnija Direktīvā 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (9), un kas ieviesta ar Komisijas 2004. gada 30. marta Lēmumu 2004/292/EK par Traces sistēmas ieviešanu (10).

(9) Pārvietošana Kopienas teritorijā no slēgtām dekoratīvo dzīvnieku iekārtām uz atklātām dekoratīvo dzīvnieku iekārtām vai savvaļu var radīt nopietnu risku citām Kopienas akvakultūras nozarēm un nav pieļaujama bez dalībvalstu kompetento iestāžu atļaujas.

(10) Direktīvā 2006/88/EK noteikts, ka gadījumā, ja attiecībā uz akvakultūras dzīvniekiem vai savvaļas ūdensdzīvniekiem saņemts direktīvas IV pielikuma II daļā norādītas eksotiskas vai neeksotiskas slimības apstiprinājums, un gadījumā, ja konstatētas jaunas slimības, dalībvalstīm jāveic konkrēti obligātie kontroles pasākumi. Turklāt minētajā direktīvā dalībvalstīm noteikta prasība nodrošināt, ka gadījumā, ja dzīvniekiem atļauts pamest teritoriju, kurā ieviesti šādi kontroles pasākumi, akvakultūras dzīvnieku laišana tirgū ir atkarīga no dzīvnieku veselības sertificēšanas.

(11) Tāpēc šajā regulā jānosaka dzīvnieku veselības nosacījumi un sertifikācijas prasības akvakultūras dzīvnieku un to produktu sūtījumiem, ko izved no dalībvalstīm, zonām vai iecirkņiem, kuros ieviesti slimību kontroles pasākumi.

(12) Direktīvā 2006/88/EK dalībvalstīm noteikta prasība nodrošināt, ka akvakultūras dzīvniekus un to produktus Kopienā ieved tikai no tām trešām valstīm vai to daļām, kas minētas saskaņā ar minēto direktīvu izveidotajā sarakstā.

(13) Akvakultūras dzīvnieku imports Kopienā atļaujams vienīgi no tām trešām valstīm, kurās ieviesti tādi tiesību akti un kontroles sistēma dzīvnieku veselības jomā, kas līdzvērtīgi Kopienā īstenotajiem. Tāpēc ar šo regulu jāizveido saraksts ar tām trešām valstīm, teritorijām, zonām vai iecirkņiem, no kuriem dalībvalstīm atļauts Kopienā ievest akvakultūras dzīvniekus audzēšanai, izklāšanas zonām, audzētavām makšķerēšanai un atklātām dekoratīvo dzīvnieku iekārtām. Tomēr slēgtām dekoratīvo dzīvnieku iekārtām paredzētas noteiktas dekoratīvās zivis, gliemjus un vēžveidīgos Kopienā jāļauj importēt no trešām valstīm, kuras ir Pasaules Dzīvnieku veselības organizācijas (OIE) dalībnieces.

(14) Trešām valstīm un teritorijām, kurām, pamatojoties uz sabiedrības veselības apsvērumiem, atļauts eksportēt uz Kopienu akvakultūras dzīvniekus, jāatļauj eksportēt uz Kopienu arī saskaņā ar šīs regulas dzīvnieku veselības nosacījumiem. Tāpēc akvakultūras dzīvniekus un to produktus, kas paredzēti lietošanai pārtikā, jāļauj importēt Kopienā vienīgi no tām trešām valstīm, teritorijām, zonām un iecirkņiem, kas ietverti sarakstā, kurš izstrādāts saskaņā ar 11. panta 1. punktu Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (11).

(15) Minētie saraksti atrodami I un II pielikumā Komisijas 2006. gada 6. novembra Lēmumam 2006/766/EK, ar ko izveido to trešo valstu un teritoriju sarakstu, no kurām atļauts ievest gliemenes, adatādaiņus, tunikātus, jūras gliemežus un zvejniecības produktus (12), un pārejas periodam līdz 2009. gada 31. decembrim – Komisijas 2005. gada 5. decembra Regulā (EK) Nr. 2076/2005, ar ko nosaka pārejas noteikumus Eiropas Parlamenta un Padomes Regulu (EK) Nr. 853/2004, (EK) Nr. 854/2004 un (EK) Nr. 882/2004 īstenošanai un ar ko groza Regulas (EK) Nr. 853/2004 un Nr. 854/2004 (13). Lai nodrošinātu Kopienas tiesību aktu saskaņotību, minētie saraksti jāņem vērā šajā regulā.

(16) Direktīvā 2006/88/EK noteikts, ka akvakultūras dzīvnieku un to produktu importam, ievedot Kopienā, jāpievieno dokuments, kurā ietverts dzīvnieku veselības sertifikāts. Šajā regulā sīki jānosaka dzīvnieku veselības nosacījumi akvakultūras dzīvnieku importam Kopienā, ietverot dzīvnieku veselības sertifikātu paraugus, ar kuriem jāaizstāj Direktīvā 91/67/EEK noteiktie importa nosacījumi.

(17) Komisijas 2005. gada 5. decembra Regulā (EK) Nr. 2074/2005, ar ko nosaka ieviešanas pasākumus noteiktiem produktiem saskaņā ar Regulu (EK) Nr. 853/2004 un oficiālās kontroles organizēšanu saskaņā ar Regulu (EK) Nr. 854/2004 un (EK) Nr. 882/2004, izņēmumus Regulai (EK) Nr. 852/2004 un groza Regulu (EK) Nr. 853/2004 un (EK) Nr. 854/2004 (14), noteikti veselības sertifikātu paraugi lietošanai pārtikā paredzētu zvejniecības produktu un dzīvu gliemeņu importam. Lai nodrošinātu Kopienas tiesību aktu saskaņotību, šajā regulā jāparedz, ka minētie veselības sertifikātu paraugi tiek pievienoti to produktu importam, uz kuriem attiecas šī regula.

(18) Dekoratīvie ūdensdzīvnieki, tostarp zivis, gliemji un vēžveidīgie lielā mērā tiek ievesti Kopienas teritorijā no trešām valstīm un teritorijām. Lai aizsargātu Kopienas dekoratīvo dzīvnieku iekārtu iemītnieku veselības stāvokli, šādu dzīvnieku importam jānosaka konkrētas dzīvnieku veselības prasības.

(19) Svarīgi nodrošināt, lai Kopienā importēto akvakultūras dzīvnieku veselības stāvoklis nebūtu apdraudēts laikā, kamēr tos ved uz Kopienu.

(20) Īpaši augstu risku dzīvnieku veselības stāvoklim Kopienā rada importēto akvakultūras dzīvnieku izlaišana savvaļā, jo dabiskajos ūdeņos grūti veikt slimību kontroli un izskaušanu. Tāpēc šādai izlaišanai savvaļā vajadzīga īpaša kompetentās iestādes atļauja, un tā pieļaujama vienīgi ar nosacījumu, ka veikti visi vajadzīgie pasākumi izlaišanas vietā esošo dzīvnieku veselības aizsardzībai.

(21) Tiem akvakultūras dzīvniekiem, kuri paredzēti tranzītam caur Kopienu, jāatbilst tādām pašām prasībām kā akvakultūras dzīvniekiem, kuri paredzēti importam Kopienā.

(22) Ņemot vērā Kaļiņingradas ģeogrāfisko stāvokli, jāparedz īpaši nosacījumi sūtījumu tranzītam caur Kopienu uz Krieviju un no tās, kas ietekmē vienīgi Latviju, Lietuvu un Poliju. Lai nodrošinātu Kopienas tiesību aktu saskaņotību, šajā regulā jāņem vērā Komisijas 2001. gada 7. decembra Lēmums 2001/881/EK, ar ko izstrādā to robežkontroles punktu sarakstu, kas apstiprināti veterinārajai kontrolei attiecībā uz dzīvniekiem un dzīvnieku izcelsmes produktiem no trešām valstīm, un atjaunina sīki izstrādātos noteikumus attiecībā uz pārbaudēm, kas jāveic Komisijas ekspertiem (15), un Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (16).

(23) Dzīvnieku veselības sertifikātiem, kas izdoti saskaņā ar šo regulu, jāpiemēro Padomes 1996. gada 17. decembra Direktīva 96/93/EK par dzīvnieku un dzīvnieku produktu sertificēšanu (17), kurā paredzēti noteikumi, kas jāievēro, izsniedzot veterināros sertifikātus.

(24) Direktīvas 2006/88/EK 17. pantā noteikts – ja zinātniskie dati vai praktiskā pieredze apstiprina, ka uzņēmīgās sugas, izņemot tās, kas uzskaitītas minētās direktīvas IV pielikuma II daļā, var pārnest kādu konkrētu slimību, darbojoties kā slimību pārnēsātājsugas, dalībvalstīm jānodrošina, ka, ievedot šīs sugas audzēšanas vai krājumu atjaunošanas nolūkā dalībvalstī, zonā vai iecirknī, kas ir pasludināti par slimību neskartiem, jāievēro minētajā direktīvā noteiktās konkrētās prasības. Direktīvas 2006/88/EK 17. pantā arī paredzēts, ka jāizveido saraksts ar slimību pārnēsātājsugām. Tāpēc jāpieņem pārnēsātājsugu saraksts.

(25) Eiropas Pārtikas nekaitīguma iestāde (EPNI) ir sniegusi trīs atzinumus šajā jautājumā: zinātnisko atzinumu, ko pēc Eiropas Komisijas pieprasījuma Zinātnes ekspertu grupa dzīvnieku veselības un labturības jautājumos attiecībā uz noteiktām zivju slimībām sniegusi par iespējamām pārnēsātājsugām un uzņēmīgu sugu attīstības stadijām, kurās nepārnēsā slimības (18), zinātnisko atzinumu, ko pēc Eiropas Komisijas pieprasījuma Zinātnes ekspertu grupa dzīvnieku veselības un labturības jautājumos attiecībā uz noteiktām gliemju slimībām sniegusi par iespējamām pārnēsātājsugām un uzņēmīgu sugu attīstības stadijām, kurās nepārnēsā slimības (19), un zinātnisko atzinumu, ko pēc Eiropas Komisijas pieprasījuma Zinātnes ekspertu grupa dzīvnieku veselības un labturības jautājumos attiecībā uz vēžveidīgo slimībām sniegusi par iespējamām pārnēsātājsugām un uzņēmīgu sugu attīstības stadijām, kurās nepārnēsā slimības (20).

(26) Saskaņā ar šiem zinātniskajiem atzinumiem varbūtība, ka noteiktos apstākļos ar izvērtētajām iespējamām pārnēsātājsugām vai pārnēsātājsugu grupām var notikt Direktīvā 2006/88/EK norādīto slimību pārnešana un izplatīšana, ir no niecīgas/ļoti nelielas līdz vidējai. Vērtētas tika tās ūdensdzīvnieku sugas, kuras izmanto akvakultūrā un pārdod audzēšanai.

(27) Veidojot pārnēsātājsugu sarakstu, jāņem vērā EPNI atzinumi. Lemjot, kuras sugas iekļaujamas šajā sarakstā, Kopienā jānodrošina atbilstīga akvakultūras dzīvnieku veselības stāvokļa aizsardzība, vienlaikus izvairoties no nevajadzīgu tirdzniecības ierobežojumu ieviešanas. Līdz ar to sarakstā jāietver tās sugas, kuras saskaņā ar minētajiem atzinumiem rada vidēju slimības pārnešanas risku.

(28) Daudzas no sugām, kuras EPNI atzinumos minētas kā noteiktu slimību iespējamas pārnēsātājas, jāuzskata par tādām vienīgi tad, ja tās iegūtas teritorijā, kurā sastopamas arī pret attiecīgo slimību uzņēmīgās sugas, un ja tās paredzētas teritorijai, kurā ir tās pašas uzņēmīgās sugas. Tādējādi iespējamo pārnēsātājsugu akvakultūras dzīvnieki jāuzskata par pārnēsātājsugām Direktīvas 2006/88/EK 17. panta nolūkā vienīgi tad, ja atbilst minētajiem nosacījumiem.

(29) Skaidrības un Kopienas tiesību aktu saskanības labad Lēmumi 1999/567/EK, 2003/390/EK, 2003/804/EK, 2003/858/EK un 2006/656/EK jāatceļ un jāaizstāj ar šo regulu.

(30) Ir jāparedz pārejas periods, lai ļautu dalībvalstīm un nozarei veikt pasākumus, kas vajadzīgi, lai izpildītu šajā regulā noteiktās jaunās prasības.

(31) Ņemot vērā lielo tirdzniecības plūsmu, kas raksturīga tām dekoratīvo ūdensdzīvnieku sugām, kuras ir uzņēmīgas pret epizootisko čūlu sindromu (EUS), un nepieciešamību veikt turpmākus pētījumus par šīs slimības risku dekoratīvo ūdensdzīvnieku nozarei, ieskaitot uzņēmīgo sugu saraksta atkārtotu izvērtēšanu, jāizvairās no tūlītējas importa pārtraukšanas attiecībā uz dekoratīvo zivju sugām, kuras ir uzņēmīgas pret EUS un paredzētas vienīgi slēgtām dekoratīvo dzīvnieku iekārtām. Tāpēc attiecībā uz šādiem sūtījumiem jāievieš pārejas periods ar minēto slimību saistīto prasību piemērošanai. Pārejas periods vajadzīgs arī, lai dotu trešām valstīm pietiekamu laiku ar dokumentiem apliecināt, ka tās ir minētās slimības neskartas.

(32) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO REGULU.

I NODAĻA

PRIEKŠMETS, DARBĪBAS JOMA UN DEFINĪCIJAS

1. pants

Priekšmets un darbības joma

Šajā regulā noteikti:

a) pārnēsātājsugu saraksts;

b) dzīvnieku veselības nosacījumi tādu dekoratīvo ūdensdzīvnieku laišanai tirgū, kuri iegūti slēgtās dekoratīvo dzīvnieku iekārtās vai paredzēti tām;

c) dzīvnieku veselības sertifikācijas prasības, lai laistu tirgū: i) akvakultūras dzīvniekus, kas paredzēti audzēšanai, tostarp izklāšanas zonām, audzētavām makšķerēšanai un atklātām dekoratīvo dzīvnieku iekārtām, kā arī krājumu atjaunošanai, un ii) akvakultūras dzīvniekus un to produktus, kas paredzēti lietošanai pārtikā;

d) dzīvnieku veselības nosacījumi un sertifikācijas prasības importam Kopienā un tranzītam caur to, ieskaitot uzglabāšanu pārvadāšanas laikā: i) akvakultūras dzīvniekiem, kas paredzēti audzēšanai, tostarp izklāšanas zonām, audzētavām makšķerēšanai un atklātām dekoratīvo dzīvnieku iekārtām; ii) akvakultūras dzīvniekiem un to produktiem, kas paredzēti lietošanai pārtikā; iii) dekoratīviem ūdensdzīvniekiem, kas paredzēti slēgtām dekoratīvo dzīvnieku iekārtām.

2. pants

Definīcijas

Šajā regulā lietotas šādas definīcijas:

a) “slēgtas dekoratīvo dzīvnieku iekārtas” ir zooveikali, dārzu centri, dārzu dīķi, komerciālie akvāriji vai vairumtirgotāji, kuri tur dekoratīvos ūdensdzīvniekus: i) bez tieša kontakta ar Kopienas dabiskajiem ūdeņiem; vai ii) ja šajās turēšanas vietās ir uzstādītas notekūdeņu attīrīšanas sistēmas, kuras līdz pieņemamam līmenim samazina iespējamību, ka slimības varētu pārnest uz dabiskajiem ūdeņiem;

b) “atklāta dekoratīvo dzīvnieku iekārta” ir tāda dekoratīvo dzīvnieku iekārta, kas nav slēgta dekoratīvo dzīvnieku iekārta;

c) “krājumu atjaunošana” ir akvakultūras dzīvnieku izlaišana savvaļā.

II NODAĻA

PĀRNĒSĀTĀJSUGAS

3. pants

Pārnēsātājsugu saraksts

Šīs regulas I pielikuma 2. ailē norādīto sugu akvakultūras dzīvnieki uzskata par slimību pārnēsātājiem Direktīvas 2006/88/EK 17. panta nolūkā vienīgi tad, ja šie dzīvnieki atbilst nosacījumiem, kas izklāstīti minētās tabulas 3. un 4. ailē.

III NODAĻA

AKVAKULTŪRAS DZĪVNIEKU LAIŠANA TIRGŪ

4. pants

Dekoratīvie ūdensdzīvnieki, kas iegūti dekoratīvo dzīvnieku iekārtās vai paredzēti tām

1. Par dekoratīvo ūdensdzīvnieku pārvietošanu ziņo, izmantojot datorizētu sistēmu, kas paredzēta Direktīvas 90/425/EK (Traces) 20. panta 1. punktā, ja dzīvnieki:

a) iegūti dekoratīvo dzīvnieku iekārtās vienā dalībvalstī;

b) paredzēti slēgtām dekoratīvo dzīvnieku iekārtām citā dalībvalstī, ja visa tās teritorija vai dažas zonas vai iecirkņi: i) saskaņā ar Direktīvas 2006/88/EK 49. vai 50. pantu ir pasludināti par vienas vai vairāku minētās direktīvas IV pielikuma II daļā norādīto neeksotisko slimību neskartiem; vai ii) ir pakļauti uzraudzības vai izskaušanas programmai saskaņā ar minētās direktīvas 44. panta 1. vai 2. punktu; un

c) ir no sugām, kuras ir uzņēmīgas pret vienu vai vairākām slimībām, attiecībā uz kurām attiecīgā dalībvalsts, zona vai iecirknis ir pasludināti par slimības neskartiem vai attiecībā uz kurām piemēro b) apakšpunktā minēto uzraudzības vai izskaušanas programmu.

2. Kamēr nav saņemta kompetentās iestādes atļauja, slēgtās dekoratīvo dzīvnieku iekārtās turētos dekoratīvos ūdensdzīvniekus nedrīkst izlaist atklātās dekoratīvo dzīvnieku iekārtās, audzētavās, izklāšanas zonās un audzētavās makšķerēšanai, gliemju audzēšanas zonās vai savvaļā.

Kompetentā iestāde izsniedz šādu atļauju vienīgi tad, ja dzīvnieku izlaišana nerada apdraudējumu ūdensdzīvnieku veselības stāvoklim to izlaišanas vietā, un tā nodrošina atbilstīgus pasākumus riska mazināšanai.

5. pants

Akvakultūras dzīvnieki, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām un krājumu atjaunošanai

Tādu akvakultūras dzīvnieku sūtījumiem, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām vai krājumu atjaunošanai, pievieno dzīvnieku veselības sertifikātu, kurš aizpildīts saskaņā II pielikuma A daļā sniegto paraugu un V pielikuma skaidrojošajām piezīmēm, ja dzīvnieki:

a) tiek ievesti dalībvalstīs, zonās vai iecirkņos: i) kuri saskaņā ar Direktīvas 2006/88/EK 49. vai 50. pantu ir pasludināti par vienas vai vairāku minētās direktīvas IV pielikuma II daļā norādīto neeksotisko slimību neskartiem; vai ii) kuros piemēro uzraudzības vai izskaušanas programmu saskaņā ar minētās direktīvas 44. panta 1. vai 2. punktu;

b) ir no sugām, kuras ir uzņēmīgas pret vienu vai vairākām slimībām, vai no vienas vai vairāku slimību pārnēsātājsugām, attiecībā uz kurām attiecīgā dalībvalsts, zona vai iecirknis ir pasludināti par slimības neskartiem vai attiecībā uz kurām piemēro a) apakšpunktā minēto uzraudzības vai izskaušanas programmu.

6. pants

Akvakultūras dzīvnieki un to produkti, kas pirms lietošanas pārtikā paredzēti turpmākai apstrādei

1. Tādu akvakultūras dzīvnieku un to produktu sūtījumiem, kas pirms lietošanas pārtikā paredzēti turpmākai apstrādei, pievieno dzīvnieku veselības sertifikātu, kurš aizpildīts saskaņā ar II pielikuma B daļā sniegto paraugu un V pielikuma skaidrojošajām piezīmēm, ja tie:

a) tiek ievesti dalībvalstīs, zonās vai iecirkņos: i) kuri saskaņā ar Direktīvas 2006/88/EK 49. vai 50. pantu ir pasludināti par vienas vai vairāku minētās direktīvas IV pielikuma II daļā norādīto neeksotisko slimību neskartiem; vai ii) kuros piemēro uzraudzības vai izskaušanas programmu saskaņā ar minētās direktīvas 44. panta 1. vai 2. punktu;

b) ir no sugām, kuras ir uzņēmīgas pret vienu vai vairākām slimībām, attiecībā uz kurām attiecīgā dalībvalsts, zona vai iecirknis ir pasludināti par slimības neskartiem vai attiecībā uz kurām piemēro a) apakšpunktā minēto uzraudzības vai izskaušanas programmu.

2. 1. punktu nepiemēro:

a) zivīm, kuras nokautas un izķidātas pirms nosūtīšanas;

b) gliemjiem un vēžveidīgajiem, kuri paredzēti lietošanai pārtikā un kuri šim nolūkam iesaiņoti un marķēti saskaņā ar Regulas (EK) Nr. 853/2004 prasībām, un kuri ir: i) dzīvotnespējīgi, kas nozīmē, ka, atgriezti tajā vidē, no kuras iegūti, tie vairs nespēj izdzīvot; vai ii) paredzēti turpmākai apstrādei bez pagaidu uzglabāšanas apstrādes vietā;

c) akvakultūras dzīvniekiem vai to produktiem, kas laisti tirgū lietošanai pārtikā bez papildu apstrādes, ar nosacījumu, ka tie iesaiņoti mazumtirdzniecības iesaiņojumos, kuri atbilst Regulas (EK) Nr. 853/2004 noteikumiem par šādiem iesaiņojumiem.

7. pants

Dzīvi gliemji un vēžveidīgie, kas pirms lietošanas pārtikā paredzēti attīrīšanas centriem, nosūtīšanas centriem un līdzīgiem uzņēmumiem

Tādu dzīvu gliemju un vēžveidīgo sūtījumiem, kas pirms lietošanas pārtikā paredzēti attīrīšanas centriem, nosūtīšanas centriem vai līdzīgiem uzņēmumiem, pievieno dzīvnieku veselības sertifikātu, kurš aizpildīts saskaņā ar II pielikuma B daļā sniegto paraugu un V pielikuma skaidrojošajām piezīmēm, ja tie:

a) tiek ievesti dalībvalstīs, zonās vai iecirkņos: i) kuri saskaņā ar Direktīvas 2006/88/EK 49. vai 50. pantu ir pasludināti par vienas vai vairāku minētās direktīvas IV pielikuma II daļā norādīto neeksotisko slimību neskartiem; vai ii) kuros piemēro uzraudzības vai izskaušanas programmu saskaņā ar minētās direktīvas 44. panta 1. vai 2. punktu;

b) ir no sugām, kuras ir uzņēmīgas pret vienu vai vairākām slimībām, attiecībā uz kurām attiecīgā dalībvalsts, zona vai iecirknis ir pasludināti par slimības neskartiem vai attiecībā uz kurām piemēro a) apakšpunktā minēto uzraudzības vai izskaušanas programmu.

8. pants

Akvakultūras dzīvnieki un to produkti, kurus izved no dalībvalstīm, zonām un iecirkņiem, kam piemēro slimību kontroles pasākumus, tostarp izskaušanas programmas

1. Tādu akvakultūras dzīvnieku un to produktu sūtījumiem, kurus izved no dalībvalstīm, zonām vai iecirkņiem, kam piemēro slimību kontroles pasākumus, kas noteikti Direktīvas 2006/88/EK V nodaļas 3.–6. iedaļā, taču kuriem kompetentā iestāde piešķīrusi atbrīvojumu no šiem slimību kontroles pasākumiem, pievieno dzīvnieku veselības sertifikātu, kas aizpildīts saskaņā ar paraugu, kurš sniegts:

a) II pielikuma A daļā, un V pielikuma skaidrojošajām piezīmēm, ja sūtījumā ir tādi akvakultūras dzīvnieki, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām vai krājumu atjaunošanai; un

b) II pielikuma B daļā, un V pielikuma skaidrojošajām piezīmēm, ja sūtījumā ir akvakultūras dzīvnieki un to produkti, kas pirms lietošanas pārtikā paredzēti turpmākai apstrādei, attīrīšanas centriem, nosūtīšanas centriem vai līdzīgiem uzņēmumiem.

2. Tādu akvakultūras dzīvnieku sūtījumiem, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām vai krājumu atjaunošanai, pievieno dzīvnieku veselības sertifikātu, kas aizpildīts saskaņā ar II pielikuma A daļā sniegto paraugu un V pielikuma skaidrojošajām piezīmēm, ja tie:

a) tiek izvesti no dalībvalsts, zonas vai iecirkņa, kurā saskaņā ar Direktīvas 2006/88/EK 44. panta 2. punktu ir apstiprināta izskaušanas programma;

b) ir no sugām, kuras ir uzņēmīgas pret vienu vai vairākām slimībām, vai no vienas vai vairāku slimību pārnēsātājsugām, attiecībā uz kurām piemēro a) apakšpunktā minēto izskaušanas programmu.

3. Tādu akvakultūras dzīvnieku un to produktu sūtījumiem, kas pirms lietošanas pārtikā paredzēti turpmākai apstrādei, attīrīšanas centriem, nosūtīšanas centriem vai līdzīgiem uzņēmumiem, pievieno dzīvnieku veselības sertifikātu, kurš aizpildīts saskaņā ar II pielikuma B daļā sniegto paraugu un V pielikuma skaidrojošajām piezīmēm, ja tie:

a) tiek izvesti no dalībvalsts, zonas vai iecirkņa, kurā saskaņā ar Direktīvas 2006/88/EK 44. panta 2. punktu ir apstiprināta izskaušanas programma;

b) ir no sugām, kuras ir uzņēmīgas pret vienu vai vairākām slimībām, attiecībā uz kurām piemēro a) apakšpunktā minēto izskaušanas programmu.

4. Šo pantu nepiemēro:

a) zivīm, kuras nokautas un izķidātas pirms nosūtīšanas;

b) gliemjiem un vēžveidīgajiem, kuri paredzēti lietošanai pārtikā un kuri šādā nolūkā iesaiņoti un marķēti saskaņā ar Regulas (EK) Nr. 853/2004 prasībām, un kuri ir: i) dzīvotnespējīgi, kas nozīmē, ka, atgriezti tajā vidē, no kuras iegūti, tie vairs nespēj izdzīvot kā dzīvi dzīvnieki; vai ii) paredzēti turpmākai apstrādei bez pagaidu uzglabāšanas apstrādes vietā;

c) akvakultūras dzīvniekiem vai to produktiem, kas laisti tirgū lietošanai pārtikā bez papildu apstrādes, ar nosacījumu, ka tie iesaiņoti mazumtirdzniecības iesaiņojumos, kuri atbilst Regulas (EK) Nr. 853/2004 noteikumiem par šādiem iesaiņojumiem.

9. pants

Akvakultūras dzīvnieku ievešana pēc pārbaudes

Ja šajā nodaļā paredzēts, ka pirms dzīvnieku veselības sertifikāta izsniegšanas jāveic pārbaude, laikā starp šādu pārbaudi un sūtījuma iekraušanu dzīvus akvakultūras dzīvniekus, kas ir no sugām, kuras ir uzņēmīgas pret vienu vai vairākām minētajā sertifikātā norādītajām slimībām, vai no sugām, kuras ir vienas vai vairāku šādu slimību pārnēsātājsugas, neieved audzētavā vai gliemju audzēšanas zonā.

IV NODAĻA

IMPORTA NOSACĪJUMI

10. pants

Akvakultūras dzīvnieki, kas paredzēti audzēšanai, izklāšanas zonām, audzētavām makšķerēšanai un atklātām dekoratīvo dzīvnieku iekārtām

1. Akvakultūras dzīvniekus, kas paredzēti audzēšanai, izklāšanas zonām, audzētavām makšķerēšanai un atklātām dekoratīvo dzīvnieku iekārtām, Kopienā importē vienīgi no tām trešām valstīm, teritorijām, zonām un iecirkņiem, kas norādīti III pielikumā.

2. Tādu akvakultūras dzīvnieku sūtījumiem, kas minēti 1. punktā:

a) pievieno dzīvnieku veselības sertifikātu, kas aizpildīts saskaņā ar IV pielikuma A daļā sniegto paraugu un V pielikuma skaidrojošajām piezīmēm;

b) jāatbilst dzīvnieku veselības prasībām, kuras izklāstītas a) apakšpunktā minētajā sertifikāta paraugā un skaidrojošajās piezīmēs.

11. pants

Dekoratīvie ūdensdzīvnieki, kas paredzēti slēgtām dekoratīvo dzīvnieku iekārtām

1. To sugu dekoratīvās zivis, kuras ir uzņēmīgas pret vienu vai vairākām Direktīvas 2006/88/EK IV pielikuma II daļā norādītajām slimībām un paredzētas slēgtām dekoratīvo dzīvnieku iekārtām, importē Kopienā vienīgi no tām trešām valstīm, teritorijām, zonām un iecirkņiem, kas norādīti šīs regulas III pielikumā.

2. Dekoratīvās zivis, kas nav no tādām sugām, kuras ir uzņēmīgas pret kādu no Direktīvas 2006/88/EK IV pielikuma II daļā norādītajām slimībām, un dekoratīvos gliemjus un dekoratīvos vēžveidīgos, kas paredzēti slēgtām dekoratīvo dzīvnieku iekārtām, importē Kopienā vienīgi no tām trešām valstīm un teritorijām, kuras ir Pasaules Dzīvnieku veselības organizācijas (OIE) dalībnieces.

3. Tādu dzīvnieku sūtījumiem, kas minēti 1. un 2. punktā:

a) pievieno dzīvnieku veselības sertifikātu, kas aizpildīts saskaņā ar IV pielikuma B daļā sniegto paraugu un V pielikuma skaidrojošajām piezīmēm; un

b) jāatbilst dzīvnieku veselības prasībām, kuras izklāstītas a) apakšpunktā minētajā sertifikāta paraugā un skaidrojošajās piezīmēs.

12. pants

Akvakultūras dzīvnieki un to produkti, kas paredzēti lietošanai pārtikā

1. Akvakultūras dzīvniekus un to produktus, kas paredzēti lietošanai pārtikā, Kopienā importē vienīgi no tām trešām valstīm, teritorijām, zonām un iecirkņiem, kas ietverti sarakstā, kurš izveidots saskaņā ar Regulas (EK) Nr. 854/2004 11. panta 1. punktu.

2. Tādu dzīvnieku un to produktu sūtījumiem, kas minēti 1. punktā:

a) pievieno kopīgu sabiedrības veselības un dzīvnieku veselības sertifikātu, kas aizpildīts saskaņā ar attiecīgajiem Regulas (EK) Nr. 2074/2005 VI pielikuma IV un V papildinājumā sniegtajiem paraugiem; un

b) jāatbilst a) apakšpunktā minētajos sertifikātu un apliecinājumu paraugos norādītajām dzīvnieku veselības prasībām un piezīmēm.

3. Šo pantu nepiemēro, ja akvakultūras dzīvnieki paredzēti izklāšanas zonām vai atkārtotai iegremdēšanai Kopienas ūdeņos, un šādā gadījumā piemēro 10. pantu.

13. pants

Elektroniska sertificēšana

Šajā nodaļā paredzētajiem sertifikātiem un apliecinājumiem var izmantot elektronisku sertificēšanu un citas atzītas un Kopienas līmenī saskaņotas sistēmas.

14. pants

Akvakultūras dzīvnieku pārvadāšana

1. Importam Kopienā paredzētus akvakultūras dzīvniekus nepārvadā tādos apstākļos, kas var kaitēt dzīvnieku veselības stāvoklim. Jo īpaši tos nepārvadā tajā pašā ūdenī vai mikrokonteinerā, kurā pārvadā ūdensdzīvniekus, kuriem ir sliktāks veselības stāvoklis vai kuri nav paredzēti importam Kopienā.

2. Akvakultūras dzīvniekus pārvedot uz Kopienu, tos neizkrauj no mikrokonteinera, kurā tie ievietoti, un ūdeni, kurā tos pārvadā, nemaina tādas trešās valsts teritorijā, kura nav apstiprināta šādu dzīvnieku importam Kopienā vai kurā ir sliktāks veselības stāvoklis nekā galamērķī.

3. Ja akvakultūras dzīvnieku sūtījumus līdz Kopienas robežai pārvadā pa jūru, attiecīgajam dzīvnieku veselības sertifikātam pievieno papildinājumu dzīvu akvakultūras dzīvnieku pārvadāšanai pa jūru, ko aizpilda saskaņā ar IV pielikuma D daļā sniegto paraugu.

15. pants

Prasības akvakultūras dzīvnieku un to produktu izlaišanai un attiecībā uz ūdeni, kurā tos pārvadā

1. Ar akvakultūras dzīvniekiem un to produktiem, kurus importē Kopienā un kuri paredzēti lietošanai pārtikā, rīkojas tā, lai izvairītos no Kopienas dabisko ūdeņu piesārņošanas.

2. Akvakultūras dzīvniekus, kurus importē Kopienā, neizlaiž savvaļā Kopienā, ja vien nav saņemta galamērķa kompetentās iestādes atļauja.

Kompetentā iestāde var izsniegt šādu atļauju vienīgi tad, ja dzīvnieku izlaišana nerada apdraudējumu ūdensdzīvnieku veselības stāvoklim to izlaišanas vietā, un tā nodrošina atbilstīgus pasākumus riska mazināšanai.

3. Ar importēto akvakultūras dzīvnieku un to produktu sūtījumu pārvadāšanas ūdeni rīkojas tā, lai izvairītos no Kopienas dabisko ūdeņu piesārņošanas.

V NODAĻA

TRANZĪTA NOSACĪJUMI

16. pants

Tranzīts un uzglabāšana

Dzīvu akvakultūras dzīvnieku, zivju ikru un neizķidātu zivju sūtījumi, kurus ieved Kopienā, bet kuri paredzēti trešai valstij, pārvadājot caur Kopienu tūlīt vai pēc uzglabāšanas Kopienā, atbilst IV nodaļā noteiktajām prasībām. Sūtījumiem pievienotajā sertifikātā norāda vārdus “tranzītam caur EK”. Sūtījumiem pievieno arī sertifikātu, kuru nosaka galamērķa trešā valsts.

Tomēr, ja šie sūtījumi paredzēti lietošanai pārtikā, tiem pievieno dzīvnieku veselības sertifikātu, kas aizpildīts saskaņā ar IV pielikuma C daļā sniegto paraugu un V pielikuma skaidrojošajām piezīmēm.

17. pants

Atkāpes attiecībā uz tranzītu caur Latviju, Lietuvu un Poliju

1. Atkāpjoties no 16. panta, sūtījumiem uz Krieviju un no tās tieši vai caur trešo valsti atļauti sauszemes vai dzelzceļa tranzīta pārvadājumi starp tiem robežkontroles punktiem Latvijā, Lietuvā un Polijā, kas norādīti Komisijas Lēmuma 2001/881/EK pielikumā, ievērojot šādus nosacījumus:

a) valsts pilnvarots veterinārārsts ievešanas robežkontroles punktā kravu aizzīmogo ar plombu, kurai norādīts sērijas numurs;

b) valsts pilnvarots inspektors katru Direktīvas 97/78/EK 7. pantā paredzēto kravas pavaddokumentu lappusi ievešanas robežkontroles punktā apzīmogo ar uzrakstu “Paredzēts tikai tranzītam uz Krieviju caur EK”;

c) ir ievērotas Direktīvas 97/78/EK 11. pantā paredzētās procedūras prasības; un

d) kopējā veterinārā ievešanas dokumentā, ko ievešanas robežkontroles punktā izsniedz valsts pilnvarots inspektors, ir apliecināta kravas tranzīta atļauja.

2. Saskaņā ar Direktīvas 97/78/EK 12. panta 4. punktu vai 13. pantu sūtījumus, kas minēti šā panta 1. punktā, nedrīkst izkraut vai uzglabāt Kopienas teritorijā.

3. Kompetentā iestāde regulāri veic revīziju, lai pārliecinātos, ka 1. punktā minēto sūtījumu skaits un attiecīgais produkcijas apjoms, ko izved no Kopienas teritorijas, atbilst Kopienā ievestajam sūtījumu skaitam un produkcijas apjomam.

VI NODAĻA

VISPĀRĪGI, PĀREJAS UN NOBEIGUMA NOTEIKUMI

18. pants

Citos Kopienas tiesību aktos noteiktās sertifikācijas prasības

Dzīvnieku veselības sertifikātos, kas nepieciešami saskaņā ar šīs regulas III, IV un V nodaļu, attiecīgos gadījumos ietver dzīvnieku veselības sertifikāta prasības saskaņā ar:

a) Direktīvas 2006/88/EK IV pielikuma II daļā neiekļauto slimību profilakses vai kontroles pasākumiem, kas apstiprināti saskaņā ar minētās direktīvas 43. panta 2. punktu; vai

b) Komisijas Lēmuma 2004/453/EK (21) 5. pantu.

19. pants

Atcelšana

No 2009. gada 1. janvāra atceļ Lēmumus 1999/567/EK, 2003/390/EK, 2003/804/EK, 2003/858/EK un 2006/656/EK.

Atsauces uz atceltajiem lēmumiem uzskata par atsaucēm uz šo regulu.

20. pants

Pārejas noteikumi

1. Pārejas periodā līdz 2009. gada 30. jūnijam dekoratīvos ūdensdzīvniekus, kuri minēti 4. panta 1. punktā, var laist tirgū bez paziņojuma, izmantojot datorizēto sistēmu, kas paredzēta Direktīvas 90/425/EK 20. panta 1. punktā (Traces), ar nosacījumu, ka tie nonāk galamērķī pirms minētā datuma.

2. Pārejas periodā līdz 2009. gada 30. jūnijam akvakultūras dzīvnieku un to produktu sūtījumus, kam pievienots pārvietošanas dokuments vai dzīvnieku veselības sertifikāts saskaņā ar Direktīvas 91/67/EEK E pielikumu vai Lēmumiem 1999/567/EK un 2003/390/EK, var laist tirgū ar nosacījumu, ka šie sūtījumi nonāk galamērķī pirms minētā datuma.

3. Pārejas periodā līdz 2009. gada 30. jūnijam Kopienā ievest vai pārvadāt caur to tranzītā atļauts šādu akvakultūras dzīvnieku un to produktu sūtījumus:

a) sūtījumus, kuriem pievienots dzīvnieku veselības sertifikāts saskaņā ar Lēmumiem 2003/804/EK, 2003/858/EK un 2006/656/EK;

b) sūtījumus, uz kuriem attiecas šīs regulas IV nodaļa un uz kuriem neattiecas Lēmumi 2003/804/EK, 2003/858/EK un 2006/656/EK.

Sūtījumiem, kuri minēti a) un b) apakšpunktā, minētajā laikposmā nepiemēro 14. panta 3. punktu.

4. Pārejas periodā līdz 2009. gada 31. decembrim dalībvalstis var atļaut lietošanai pārtikā paredzētu akvakultūras dzīvnieku un to produktu importu no trešām valstīm, teritorijām, zonām un iecirkņiem, kuri norādīti Regulas (EK) Nr. 2076/2005 I un II pielikumā.

5. Pārejas periodā līdz 2010. gada 31. decembrim dalībvalstis var atļaut tādu sugu dekoratīvo ūdensdzīvnieku importu, kuras ir uzņēmīgas pret epizootisko čūlu sindromu (EUS) un paredzētas vienīgi slēgtām dekoratīvo dzīvnieku iekārtām, no trešām valstīm un teritorijām, kuras ir Pasaules Dzīvnieku veselības organizācijas (OIE) dalībnieces.

Minētā pārejas perioda laikā dekoratīvajiem ūdensdzīvniekiem, kuri paredzēti vienīgi slēgtām dekoratīvo dzīvnieku iekārtām, nepiemēro prasības attiecībā uz EUS, kas noteiktas IV pielikuma B daļā sniegtā dzīvnieku veselības sertifikāta II daļas 2. punktā.

21. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2009. gada 1. janvāra.

Šī regula uzliek saistības kopumā un ir tieši piemērojama visās dalībvalstīs. Briselē, 2008. gada 12. decembrī Komisijas vārdā — Komisijas locekle Androulla VASSILIOU

(1) OV L 328, 24.11.2006., 14. lpp.

(2) OV L 46, 19.2.1991., 1. lpp.

(3) OV L 216, 14.8.1999., 13. lpp.

(4) OV L 135, 3.6.2003., 19. lpp.

(5) OV L 302, 20.11.2003., 22. lpp.

(6) OV L 324, 11.12.2003., 37. lpp.

(7) OV L 271, 30.9.2006., 71. lpp.

(8) OV L 139, 30.4.2004., 55. lpp.

(9) OV L 224, 18.8.1990., 29. lpp.

(10) OV L 94, 31.3.2004., 63. lpp.

(11) OV L 139, 30.4.2004., 206. lpp.

(12) OV L 320, 18.11.2006., 53. lpp.

(13) OV L 338, 22.12.2005., 83. lpp.

(14) OV L 338, 22.12.2005., 27. lpp.

(15) OV L 326, 11.12.2001., 44. lpp.

(16) OV L 24, 30.1.1998., 9. lpp.

(17) OV L 13, 16.1.1997., 28. lpp.

(18) EPNI Vēstnesis (2007) 584, 1.–163. lpp.

(19) EPNI Vēstnesis (2007) 597, 1.–116. lpp.

(20) EPNI Vēstnesis (2007) 598, 1.–91. lpp.

(21) OV L 156, 30.4.2004., 5. lpp.

I PIELIKUMS Iespējamo pārnēsātājsugu saraksts un apstākļi, kādos šīs sugas uzskatāmas par slimību pārnēsātājām Slimības Slimību pārnēsātāji Sugas, kuras uzskatāmas par slimības pārnēsātājām saskaņā ar 17. panta 1. un 2. punktu, ja izpildīti šīs tabulas 3. un 4. ailē minētie papildu nosacījumi. Papildu nosacījumi attiecībā uz 2. ailē norādīto sugu ūdensdzīvnieku izcelsmes vietu Papildu nosacījumi attiecībā uz 2. ailē norādīto sugu ūdensdzīvnieku galamērķi 1. aile 2. aile 3. aile 4. aile Epizootiskā hematopoētiskā nekroze Marmorkarpa (Aristichthys nobilis), sudrabkarūsa (Carassius auratus), karūsa (C. carassius), parastā karpa (Cyprinus carpio), baltais platpieris (Hypophtalmichthys molitrix), baltais sapals (Leuciscus spp), rauda (Rutilus rutilus), rudulis (Scardinius erythrophthalmus), līnis (Tinca tinca) Nav papildu nosacījumu Nav papildu nosacījumu Epizootiskais čūlu sindroms Marmorkarpa (Aristichthys nobilis), sudrabkarūsa (Carassius auratus), karūsa (C. carassius), parastā karpa (Cyprinus carpio), baltais platpieris (Hypophtalmichthys molitrix), baltais sapals (Leuciscus spp), rauda (Rutilus rutilus), rudulis (Scardinius erythrophthalmus), līnis (Tinca tinca) Dižā bezzobe (Anodonta cygnea), platspīļu vēzis (Astacus astacus), signālvēzis (Pacifastacus leniusculus), sarkanais purva vēzis (Procambarus clarkii) Nav papildu nosacījumu Nav papildu nosacījumu Bonamia exitiosa infekcija Portugāles austere (Crassostrea angulata), Japānas austere (Crassostrea gigas), Amerikas austere (Crassostrea virginica) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā vai gliemju audzēšanas zonā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai vai gliemju audzēšanas zonai, kurā tur sugas, kas ir uzņēmīgas pret šo slimību. Perkinsus marinus infekcija Omārs (Homarus gammarus), jūras krabis (Brachyura spp.), Yabi vēzis (Cherax destructor), lielā upes krevete (Macrobrachium rosenbergii), langusts (Palinurus spp.), peldētājkrābis (Portunus puber), Indopacific swamp crab (Scylla serrata), Indijas baltā garnele (Penaeus indicus), kuruma garnele (Penaeus japonicus), tīģergarnele (Penaeus kerathurus), zilā garnele (Penaeus stylirostris), baltā garnele (Penaeus vannamei) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā vai gliemju audzēšanas zonā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai vai gliemju audzēšanas zonai, kurā tur sugas, kas ir uzņēmīgas pret šo slimību. Microcytos mackini infekcija Nav Nepiemēro Nepiemēro Taura sindroms Penshells (Atrina spp.), pungliemezis (Buccinum undatum), Portugāles austere (Crassostrea angulata), parastais gliemezis (Cerastoderma edule), Klusā okeāna austere (Crassostrea gigas), Amerikas austere (Crassostrea virginica), Wedge shell (Donax trunculus), Ezo abalone (Haliotis discus hannai), jūrasauss jeb austiņgliemezis (Haliotis tuberculata), ēdamais jūras gliemezis (Littorina littorea), cietgliemene (Mercenaria mercenaria), Japānas cietgliemene (Meretrix lusoria), lielā smilšgliemene (Mya arenaria), ziemeļu ēdamgliemene (Mytilus edulis), Vidusjūras ēdamgliemene (Mytilus galloprovincialis), astoņkājis (Octopus vulgaris), īstā (dabiskā) austere (Ostrea edulis), lielā ķemmīšgliemene (Pecten maximus), Eiropas cietgliemene (Ruditapes decussatus), Manilas gliemene (Ruditapes philippinarum), parastā sēpija (Sepia officinalis), spirālveida gliemene (Strombus spp.), European aurora venus clam (Venerupis aurea), cietgliemene (Venerupis pullastra), cieto gliemežvāku ēdamais gliemezis (Venus verrucosa) Omārs (Homarus gammarus), jūras krabis (Brachyura spp.), Yabi vēzis (Cherax destructor), lielā upes krevete (Macrobrachium rosenbergii), langusts (Palinurus spp.), peldētājkrabis (Portunus puber), Indopacific swamp crab (Scylla serrata), Indijas baltā garnele (Penaeus indicus), kuruma garnele (Penaeus japonicus), tīģergarnele (Penaeus kerathurus). 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību. Yellowhead slimība Penshells (Atrina spp.), pungliemezis (Buccinum undatum), Portugāles austere (Crassostrea angulata), parastais gliemezis (Cerastoderma edule), Japānas austere (Crassostrea gigas), Amerikas austere (Crassostrea virginica), Wedge shell (Donax trunculus), Ezo abalone (Haliotis discus hannai), jūrauss jeb austiņgliemezis (Haliotis tuberculata), ēdamais jūras gliemezis (Littorina littorea), cietgliemene (Mercenaria mercenaria), Japānas cietgliemene (Meretrix lusoria), lielā smilšgliemene (Mya arenaria), ziemeļu ēdamgliemene (Mytilus edulis), Vidusjūras ēdamgliemene (Mytilus galloprovincialis), astoņkājis (Octopus vulgaris), īstā (dabiskā) austere (Ostrea edulis), lielā ķemmīšgliemene (Pecten maximus), Eiropas cietgliemene (Ruditapes decussatus), Manilas gliemene (Ruditapes philippinarum), parastā sēpija (Sepia officinalis), spirālveida gliemene (Strombus spp.), European aurora venus clam (Venerupis aurea), cietgliemene (Venerupis pullastra), cieto gliemežvāku ēdamais gliemezis (Venus verrucosa) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā, kurā konstatētas sugas, kas ir uzņēmīgas pret šo slimību. Attiecībā uz galamērķi papildu nosacījumus nepiemēro. Virālā hemorāģiskā septicēmija (VHS) Beluga (Huso huso), krievu store (Acipenser gueldenstaedtii), sterlete (Acipenser ruthenus), sevrjuga (Acipenser stellatus), store (Acipenser sturio), Sibīrijas store (Acipenser Baerii) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā vai upes baseinā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību. Marmorkarpa (Aristichthys nobilis), sudrabkarūsa (Carassius auratus), karūsa (C. carassius), parastā karpa (Cyprinus carpio), baltais platpieris (Hypophtalmichthys molitrix), baltais sapals (Leuciscus spp), rauda (Rutilus rutilus), rudulis (Scardinius erythrophthalmus), līnis (Tinca tinca) Ziemeļāfrikas sams (Clarias gariepinus), līdaka (Esox lucius), sams (Ictalurus spp.), Black bullhead (Ameiurus melas), Amerikas sams (Ictalurus punctatus), Pangas sams (Pangasius pangasius), zandarts (Sander lucioperca), Eiropas sams (Silurus glanis) Jūras asaris (labraks) (Dicentrarchus labrax), svītrainais asaris (Morone chrysops x M. saxatilis), kefale (Mugil cephalus), sarkanā krokere (Sciaenops ocellatus), sudrabainā kuprzivs (Argyrosomus regius), Shi drum (Umbrina cirrosa), tunzivs (Thunnus spp.), zilā tunzivs (Thunnus thynnus), baltais jūras asaris (Epinephelus aeneus), Dusky grouper (Epinephelus marginatus), Senegālas jūrasmēle (Solea senegalensis), parastā jūrasmēle (Solea solea), pandora (Pagellus erythrinus), zobaine (Dentex dentex), dorada (Sparus aurata), White seabream (Diplodus sargus), sarkanā (melnraibā) zobaine (Pagellus bogaraveo), Sarkanās jūras plaudis (Pagrus major), Diplodus vulgaris, Sharop snout seabream (Diplodus puntazzo), parastā jūras karūsa (Diplodus vulgaris), jūras karūsa (Pagrus pagrus) Tilapija spp. (Oreochromis) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību. Infekciozā hematopoētiskā nekroze (IHN) Beluga (Huso huso), krievu store (Acipenser gueldenstaedtii), sterlete (Acipenser ruthenus), sevrjuga (Acipenser stellatus), store (Acipenser sturio), Sibīrijas store (Acipenser Baerii) Marmorkarpa (Aristichthys nobilis), sudrabkarūsa (Carassius auratus), karūsa (C. carassius), parastā karpa (Cyprinus carpio), baltais platpieris (Hypophtalmichthys molitrix), baltais sapals (Leuciscus spp), rauda (Rutilus rutilus), rudulis (Scardinius erythrophthalmus), līnis (Tinca tinca) Ziemeļāfrikas sams (Clarias gariepinus), sams (Ictalurus spp.), Black bullhead (Ameiurus melas), Amerikas sams (Ictalurus punctatus), Pangas sams (Pangasius pangasius), zandarts (Sander lucioperca), Eiropas sams (Silurus glanis) Paltuss (Hippoglossus hippoglossus), Baltijas plekste jeb bute (Platichthys flesus), Atlantijas menca (Gadus morhua), pīkša jeb šelzivs (Melanogrammus aeglefinus) Platspīļu vēzis (Astacus astacus), signālvēzis (Pacifastacus leniusculus), sarkanais purva vēzis (Procambarus clarkii) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību. Koiju herpesvīruss (KHV) Nav Nepiemēro Nepiemēro Lašu infekciozā anēmija (ILA) Nav Nepiemēro Nepiemēro Marteilia refringens infekcija Parastais gliemezis (Cerastoderma edule), Wedge shell (Donax trunculus), lielā smilšgliemene (Mya arenaria), cietgliemene (Mercenaria mercenaria), Japānas cietgliemene (Meretrix lusoria), Eiropas cietgliemene (Ruditapes decussatus), Manilas gliemene (Ruditapes philippinarum), European aurora venus clam (Venerupis aurea), cietgliemene (Venerupis pullastra), cieto gliemežvāku ēdamais gliemezis (Venus verrucosa) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā vai gliemju audzēšanas zonā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību. Bonamia ostreae infekcija Parastais gliemezis (Cerastoderma edule), Wedge shell (Donax trunculus), lielā smilšgliemene (Mya arenaria), cietgliemene (Mercenaria mercenaria), Japānas cietgliemene (Meretrix lusoria), Eiropas cietgliemene (Ruditapes decussatus), Manilas gliemene (Ruditapes philippinarum), European aurora venus clam (Venerupis aurea), cietgliemene (Venerupis pullastra), cieto gliemežvāku ēdamais gliemezis (Venus verrucosa) Lielā ķemmīšgliemene (Pecten maximus) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā vai gliemju audzēšanas zonā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai vai gliemju audzēšanas zonai, kurā tur sugas, kas ir uzņēmīgas pret šo slimību. Balto plankumu slimība Penshells (Atrina spp.), pungliemezis (Buccinum undatum), Portugāles austere (Crassostrea angulata), parastais gliemezis (Cerastoderma edule), Japānas austere (Crassostrea gigas), Amerikas austere (Crassostrea virginica), Wedge shell (Donax trunculus), Ezo abalone (Haliotis discus hannai), jūrauss jeb austiņgliemezis (Haliotis tuberculata), ēdamais jūras gliemezis (Littorina littorea), cietgliemene (Mercenaria mercenaria), Japānas cietgliemene (Meretrix lusoria), lielā smilšgliemene (Mya arenaria), ziemeļu ēdamgliemene (Mytilus edulis), Vidusjūras ēdamgliemene (Mytilus galloprovincialis), astoņkājis (Octopus vulgaris), īstā (dabiskā) austere (Ostrea edulis), lielā ķemmīšgliemene (Pecten maximus), Eiropas cietgliemene (Ruditapes decussatus), Manilas gliemene (Ruditapes philippinarum), parastā sēpija (Sepia officinalis), spirālveida gliemene (Strombus spp.), European aurora venus clam (Venerupis aurea), cietgliemene (Venerupis pullastra), cieto gliemežvāku ēdamais gliemezis (Venus verrucosa) 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie iegūti audzētavā, kurā konstatētas sugas, kas ir uzņēmīgas pret šo slimību. 2. ailē norādīto sugu ūdensdzīvniekus uzskata par 1. ailē norādītās slimības pārnēsātājiem tikai tad, ja tie paredzēti audzētavai, kurā tur sugas, kas ir uzņēmīgas pret šo slimību.

II PIELIKUMS A DAĻA Dzīvnieku veselības sertifikāta paraugs tādu akvakultūras dzīvnieku laišanai tirgū, kas paredzēti audzēšanai, izklāšanas zonām, audzētavām makšķerēšanai, atklātām dekoratīvo dzīvnieku iekārtām un krājumu atjaunošanai B DAĻA Dzīvnieku veselības sertifikāta paraugs tādu akvakultūras dzīvnieku vai to produktu laišanai tirgū, kas pirms lietošanas pārtikā paredzēti turpmākai apstrādei, nosūtīšanas centriem, attīrīšanas centriem un līdzīgiem uzņēmumiem

III PIELIKUMS Trešās valstis, teritorijas, zonas vai iecirkņi, no kuriem atļauts ievest tādus akvakultūras dzīvniekus, kas paredzēti audzēšanai, audzētavām makšķerēšanai un atklātām dekoratīvo dzīvnieku iekārtām, kā arī tādas dekoratīvas zivis, kas ir uzņēmīgas pret vienu vai vairākām Direktīvas 2006/88/EK IV pielikuma II daļā norādītajām slimībām un paredzētas slēgtām dekoratīvo dzīvnieku iekārtām (1) Valsts/teritorija Akvakultūras sugas Zona/iecirknis ISO kods Nosaukums Zivis Gliemji Vēžveidīgie Kods Apraksts AU Austrālija X (2) BR Brazīlija X (3) CA Kanāda X CA 0 (5) Visa teritorija CA 1 (6) Britu Kolumbija CA 2 (6) Alberta CA 3 (6) Saskatčevana CA 4 (6) Manitoba CA 5 (6) Ņūbrunsvika CA 6 (6) Jaunskotija CA 7 (6) Prinča Edvarda sala CA 8 (6) Ņūfaundlenda un Labradora CA 9 (6) Jukona CA 10 (6) Ziemeļrietumu teritorijas CA 11 (6) Nunavuta CL Čīle X (2) Visa valsts CN Ķīna X (3) Visa valsts CO Kolumbija X (3) Visa valsts CG Kongo X (3) Visa valsts HR Horvātija X (2) Visa valsts HK Honkonga X (3) Visa valsts IN Indija X (4) Visa valsts ID Indonēzija X (2) Visa valsts IL Izraēla X (2) Visa valsts JM Jamaika X (3) Visa valsts JP Japāna X (3) Visa valsts LK Šrilanka X (3) Visa valsts MK (7) Bijusī Dienvidslāvijas Maķedonijas Republika X (3) Visa valsts MY Malaizija X (3) Rietummalaizija NZ Jaunzēlande X (2) Visa valsts RU Krievija X (2) Visa valsts SG Singapūra X (3) Visa valsts ZA Dienvidāfrika X (2) Visa valsts TW Taivāna X (3) Visa valsts TH Taizeme X (3) Visa valsts TR Turcija X (2) Visa valsts US Amerikas Savienotās Valstis X US 0 (5) Visa valsts X US 1 (6) Visa valsts, izņemot šādas pavalstis: Ņujorka, Ohaio, Ilinoisa, Mičigana, Viskonsina, Minesota un Pensilvānija X US 2 Humboldt Bay (Kalifornija) US 3 Netarts Bay (Oregona) US 4 Wilapa Bay, Totten Inlet, Oakland Bay, Quilcence Bay un Dabob Bay (Vašingtona) US 5 NELHA (Havaju salas) VN Vjetnama X (4) (1) Saskaņā ar 11. pantu dekoratīvās zivis, kas nav no tādām sugām, kuras ir uzņēmīgas pret kādu no Direktīvas 2006/88/EK IV pielikuma II daļā norādītajām slimībām, un dekoratīvos gliemjus un dekoratīvos vēžveidīgos, kas paredzēti slēgtām dekoratīvo dzīvnieku iekārtām, var importēt Kopienā vienīgi no tām trešām valstīm vai teritorijām, kuras ir Pasaules Dzīvnieku veselības organizācijas (OIE) dalībnieces. (2) Attiecas uz visām zivju sugām. (3) Attiecas vienīgi uz tām zivju sugām, kuras saskaņā ar Direktīvas 2006/88/EK IV pielikuma II daļu ir uzņēmīgas pret epizootisko čūlu sindromu un paredzētas slēgtām dekoratīvo dzīvnieku iekārtām, un karpu dzimtas zivīm (Cyprinidae). (4) Attiecas vienīgi uz tām zivju sugām, kuras saskaņā ar Direktīvas 2006/88/EK IV pielikuma II daļu ir uzņēmīgas pret epizootisko čūlu sindromu un paredzētas slēgtām dekoratīvo dzīvnieku iekārtām. (5) Neattiecas uz tām zivju sugām, kuras saskaņā ar Direktīvas 2006/88/EK IV pielikuma II daļu ir uzņēmīgas pret virālo hemorāģisko septicēmiju vai ir šīs slimības pārnēsātājsugas. (6) Attiecas tikai uz tām zivju sugām, kuras saskaņā ar Direktīvas 2006/88/EK IV pielikuma II daļu ir uzņēmīgas pret virālo hemorāģisko septicēmiju vai ir šīs slimības pārnēsātājsugas. (7) Pagaidu kods, kas nekādi neietekmē valsts galīgo apzīmējumu, par kuru vienosies pēc tam, kad būs noslēgušās sarunas, kuras par šo tēmu notiek Apvienoto Nāciju Organizācijā.

IV PIELIKUMS A DAĻA Dzīvnieku veselības sertifikāta paraugs tādu akvakultūras dzīvnieku ievešanai Eiropas Kopienā, kas paredzēti audzēšanai, izklāšanas zonām, audzētavām makšķerēšanai un atklātām dekoratīvo dzīvnieku iekārtām B DAĻA Dzīvnieku veselības sertifikāta paraugs tādu dekoratīvo ūdensdzīvnieku ievešanai Eiropas Kopienā, kas paredzēti slēgtām dekoratīvo dzīvnieku iekārtām C DAĻA Dzīvnieku veselības sertifikāta paraugs lietošanai pārtikā paredzētu dzīvu akvakultūras dzīvnieku, zivju ikru un neizķidātu zivju tranzītam/uzglabāšanai D DAĻA Papildinājums attiecībā uz dzīvu akvakultūras dzīvnieku pārvadāšanu pa jūru (Jāaizpilda un jāpievieno dzīvnieku veselības sertifikātam, ja pārvadāšana līdz Eiropas Kopienas robežai visā maršrutā vai tā daļā notiek ar kuģi.)